Poro (salaseura)

Poro, purrah tai purroh on miesten salaseura Sierra Leonessa, Liberiassa, Guineassa ja Norsunluurannikolla. Siihen viitataan joskus metsästysseurana, johon vain miehet pääsevät. Naisten vastaavanlainen salaseura on sande. Poro-yhteisön tarkoitus on valmistaa pojat ja nuoret miehet aikuiselämään. Menneisyydessä eurooppalaiset vertasivat yhteisöä vapaamuurariuuteen. 

Poron korkea-arvoisinta jäsentä kutsutaan temnejen keskuudessa nimeltä kashi ja mendejen keskuudessa nimeltä taso. Korkea-arvoisin jäsen pitää päällään puista päähinettä ja ihmisen pääkalloja ja reisiluita esittäviä keppiä, joiden sanotaan olevan entisten kashien / tasojen. Päähineeseen kuuluu myös lintujen sulista tehty kypäränkoriste. Tullaakseen kashiksi / tasoksi vaatii tietyn ajan viettämistä erikoisten lääkkeiden valmistusta ja käyttämistä opetellessa. Lisäksi korkea-arvoisimmaksi jäseneksi pääseminen vaatii muodollisen initiaation joltakulta, joka on jo korkeimman arvon omaava jäsen. 

Poikien ja nuorten miesten initiaatioprosessi vaatii eristyksissä olemista metsässä sijaitsevassa leirissä, jossa he saavat elämänohjeita ja moraalista opetusta poro-laulujen ja -tarinoiden kautta, jotka korostavat yhteistyön ja solidaarisuuden arvoja. Jos heitä ei ole vielä ympärileikattu, tullaan nuoret miehet ympärileikkaamaan heidän metsässä viettämänsä kauden aikana, jonka ohella heille annetaan erityinen poro-nimi. Initiaation loppua kohden he joutuvat käymään läpi erilaisia miehuutta testaavia koetuksia ja koettelemuksia. Menneisyydessä he myös saivat poro-merkin selkäänsä ja olkapäihinsä. Poro-yhteisön vanhanaikaisia menettelyitä todistetaan eurooppalaisten kuvauksissa poron kasheista / tasoista 1700-luvun puoliväliltä ja heidän viittauksistaan yhteisöön ja sen toimintaan, joka ulottuu 1600-luvun alkuun.

Lähteet

Aiheesta muualla 

Guinealainen yhteiskunta
Liberialainen yhteiskunta
Norsunluurannikkolainen yhteiskunta
Salaseurat
Sierraleonelainen yhteiskunta
Uskonto Guineassa
Uskonto Liberiassa
Uskonto Norsunluurannikossa
Uskonto Sierra Leonessa